Svjetsko prvenstvo u nogometu 2014 - nokaut faza
Nokaut faza Svjetskog prvenstva u nogometu 2014. godine je bila druga, odnosno završna faza takmičenja Svjetskog prvenstva. Takmičenje u ovoj fazi takmičenja je počelo 28. juna 2014. a završilo finalnom utakmicom 13. jula 2014. na Maracani u Rio de Janeireu. Prva dva tima iz svake grupe grupne faze takmičenja (16 ukupno) učestvovali su u nokaut fazi. Takmičenje se igralo u sistemu eliminacije. Utakmicu za treće mjesto odigrale su dvije poražene ekipe u polufinalu. U nokaut fazi utakmica se igrala 90 minuta, odnosno dva produžetka po petnaest minuta u slučaju da pobjednik nije bio riješen u toku 90 minuta utakmice. U slučaju da i nakon produžetaka nije bio poznat pobjednik izvodili su se jedanaesterci. Sve utakmice odigrane su po vremenskoj zoni Brasílije BRT, (UTC -3).